RIJA – Bavaria, s.r.o., M. R. Štefánika 395/26, TRENČÍN

VÝROČNÁ  SPRÁVA
ZA ROK  2015

I.      	ZÁKLADNÉ IDENTIFIKAČNÉ ÚDAJE SPOLOČNOSTI	

Obchodné meno 		RIJA – BAVARIA, s.r.o.
Sídlo spoločnosti		M. R. Štefánika 395/26, 912 50 Trenčín
Miesto prevádzka		Drážovská ul. 3282/17, 949 01 Nitra	
Registárcia činnosti		Výpis z Obchodného registra OS Trenčín 
				Oddiel: Sro, vl.č. 18022/R
Dátum zápisu			10.07.2007
IČO				36 802 409
IČ DPH			SK 2022410896
Výška vkladu			6 639 EUR
Spoločníci			ARAVER a.s.

     II.     	VEDENIE SPOLOČNOSTI V ROKU 2015 :

Riaditeľ spoločnosti	 			Ing. Peter Kramár
	 
       III.  	PREDMET ČINNOSTI

Kúpa tovaru na účely jeho predaja iným prevádzkovateľom živnosti (veľkoobchod) v rozsahu voľných živností
Kúpa tovaru na účely jeho predaja konečnému spotrebiteľovi (maloobchod) v rozsahu voľných živností
Veľkoobchod a maloobchod s novými motorovými vozidlami
Predaj a nákup použitých motorových vozidiel
Sprostredkovanie predaja motorových vozidiel
Veľkoobchod, maloobchod s náhradnými dielmi motorových vozidiel
Striekanie, tmelenie, lakovanie motorových vozidiel
Sprostredkovateľská činnosť v oblasti obchodu a výroby v rozsahu voľných živností
Podnikateľské poradenstvo v oblasti obchodu
Opravy motorových vozidiel
Opravy karosérií

      IV. 	KOMENTÁR K VÝSLEDKOM ČINNOSTI 

Spoločnosť aj v roku 2015  pokračovala v rozvojovom trende z predošlého obdobia, aj keď už za zmenených vonkajších podmienok. Zmenilo sa konkurenčné prostredie v rámci siete predajcov BMW na Slovensku. Táto skutočnosť spôsobila medziročné zníženie zisku napriek rastu obratu a tržieb z jednotlivých druhov činností spoločnosti. 
	
V oblasti predaja vozidiel sme v priebehu roka prijali zmenenú stratégiu zameranú na snahu o splnenie plánu predaja. Napriek tomu sme predali 108 kusov pri pláne 117 kusov. Tržby z predaja automobilov sa medziročne zvýšili o 35%. Ako už bolo spomenuté, zmenilo sa konkurenčné prostredie v rámci siete BMW, pretože v Bratislave vznikla jedna nová prevádzka BMW a v B. Bystrici tiež jedna. V dôsledku toho sa pritvrdilo konkurenčné prostredie a predaje sa realizovali iba za cenu vyšších zliav, teda na úkor obchodnej marže. To vysvetľuje nárast tržieb pri súčasnom poklese ziskovosti tejto činnosti.

V oblasti servisných služieb sme nadviazali na trend z predošlých rokov, vďaka čomu sa  zvýšil počet predaných normohodín a tiež tržieb. Na rozdiel od predošlých rokov sa pritvrdil boj o zákazníka, ktorý požaduje rôzne doplnkové služby, napr. poskytnutie náhradného vozidla servisu. Zvýšil sa aj tlak na cenu opráv formou požiadaviek na zľavu z ceny. Zosilnela aj potreba obmeny a doplňovania technologického zariadenia, školení personálu a pod., ktoré mali negatívny dopad na celkové  náklady. Nie nepodstatnou skutočnosťou, ktorá má tiež dopad na zvyšovanie nákladov, je relatívne vyčerpanie ponuky vhodného odborného personálu v regióne.  

V.  	EKONOMICKÉ UKAZOVATELE

Z vyššie uvádzaného  popisu detailov je zrejmé, že v predošlých rokoch sme vyčerpali potenciál pre rýchly rast tržieb bez súbežného rastu nákladov, ale pri raste ziskovosti. Pre budúcnosť sa asi budeme musieť zmieriť s aktuálnym trendom, kedy pri miernom raste tržieb súbežne budú rásť aj náklady, ale klesať výnosy, takže poklesne aj ziskovosť, resp. výsledok hospodárenia spoločnosti. Ako ukazujú aj konkrétne čísla, celkové tržby narástli medziročne o 27%, ale náklady narástli až o 31% a hospodársky výsledok  po zdanení poklesol o -24%.

Výsledkom celkového vývoja na regionálnom trhu je preto pokles nášho hospodárskeho výsledku po zdanení z hodnoty 291.063 € na hodnotu 220.168 €, teda o -24%.

VI.	PREHĽAD ZAMESTNACOV V SPOLOČNOSTI

	2015	2014		
Predajcovia	2	2		
Servisní pracovníci
    Z toho :  mechanici
                    prijímací technici
                    iní	
7
3
6	
7
2
6		
Skladníci	3	3		
Manažment	2	2		
Zamestnanci spolu	23	22		

VII.	OBLASŤ  KVALITY

V spoločnosti RIJA Bavaria s.r.o. sme v minulých rokoch venovali zvýšnú pozornost zavedeniu a dodržiavaniu vysokých kvalitatívnych štandardov značky BMW. Všetky formy kontroly a tiež dopad prípadnej nekvality na mzdu dotknutého pracovníka  mali za následok stabilizáciu tejto oblasti. Táto sa prejavuje jednak plnením predpísaných štandardov, plnením požiadaviek oficiálnych aj skrytých kontrol a trvalou zmenou správania sa pracovníkov spoločnosti ku klientom. Vysoká kvalita služieb je v spoločnosti Rija Bavaria s.r.o. zabezpečená dodržiavaním prísnych štandardov značky BMW. Ich kontinuálne plnenie je zo strany importéra a výrobcu kontrolované jednak formou ročných auditov, ale aj pravidelnými utajenými kontrolami formou tkz. Mystery shoppingov v oblasti predaja vozidiel. Tieto zabezpečujú aj trvalú zmenu správania sa personálu ku klientom, čo zlepšuje vnímanie našej spoločnosti v očiach našej klientely.

V oblasti riadenia kvality a úspešnosti popredajných služieb boli s importérom podpísané dohody o vykonaní cvičných testov dodržiavania technologickej a procesovej disciplíny v oblasti servisných prác, tkz. SPA test. Následný ostrý SPA test potom už  len potvrdzuje úspešnosť aj v tejto oblasti. 

Výsledky testu kvality servisu :
Prevádzka	Značka	Výsledok	
Rija Bavaria	BMW	Úspešný	

Výsledky za rok 2015 dokazujú, že systém riadenia kvality v spoločnosti RIJA-Bavaria s.r.o. je pevne etablovaný a vedenie spoločnosti si uvedomuje jeho dôležitosť pre úspešné udržanie sa a napredovanie na trhu. 

Plnenie cieľov podnikateľského plánu

Spoločnosti Rija Bavaria s.r.o. boli importérom stanovené vysoké obchodné ciele pre rok 2015  v oblasti 
•	Predaj originál náhradných dielov
•	Predaj nových vozidiel
	
Odber originálnych náhradných dielov – zamerané na sledovanie výkonu servisu
Výsledky odberu originálnych náhradných dielov:
Prevádzka	Značky	Plnenie	
Rija Bavaria	BMW	153%	

Obchodný plán predaja nových vozidiel – podľa výsledkov predaja nových vozidiel v predchádzajúcich rokoch a podla vývoja na trhu s novými automobilmi spoločnosť Rija Bavaria s.r.o.  podpísala s importérom plán predaja v úrovni 117 vozidiel.

Výsledky predaja nových automobilov:
Prevádzka	Značky	Plnenie (ks)	
Rija	BMW		              108	

Plnenie cieľov podnikateľského plánu sa pravidelne sleduje a kvartálne vyhodnocuje vedúcimi predaja a servisu a vedením spoločnosti.  Pri neplnení plánovaných cieľov sú prijímané nápravné opatrenia s menovitou zodpovednosťou a termínom splnenia. 

VIII.	ROZDELENIE ZISKU

Vytvorený použiteľný zisk vo výške 220 168 ,-EUR Valné zhromaždenie schválilo nasledovne:
-	100% výplata dividend spoločníkovi ARAVER  a.s. vo výške 220 168,- EUR.

IX.	VZŤAH K ŽIVOTNÉMU PROSTREDIU

Spoločnosť má spracovaný plán odpadového hospodárstva a havarijný plán. Spoločnosť svojou obchodnou činnosťou nemá významný vplyv na životné prostredie, nevypúšťa exhaláty do vzduchu ani nevytvára znečistenie vody, či nebezpečné odpady.  

X.	UDALOSTI OSOBITNÉHO VÝZNAMU

V období po ukončení účtovného obdobia roku 2015 nenastali vo spoločnosti žiadne udalosti osobitného významu

XI.	PREDPOKLADANÝ VÝVOJ SPOLOČNOSTI

Spoločnosť plánuje pokračovať v doterajšom výrobno-obchodnom zameraní na predaj a servis osobných vozidiel, ale bude hľadať cesty k vytvoreniu novej rovnováhy medzi výnosmi a nákladmi v zmenenom konkurenčnom prostredí so snahou o potlačenie negatívneho dopadu na ziskovosť . 

Spoločnosť sa sústredí na zvýšenie predávaného počtu vozidiel aj cestou zvýšenia predajnej kapacity teamu a to zvýšením počtu predajcov o 50%. Chceme naďalej  zlepšovať naše služby pri poskytovaní servisu osobných automobilov, máme v úmysle pri raste objemu obchodu stabilizovať úroveň nákladovosti a zastavením poklesu ziskovosti dosiahnuť priaznivý hospodársky výsledok. Trvalým a nemenným prostriedkom k dosahovaniu daných cieľov je aj plné zaangažovanie pracovníkov firmy ich osobnou motiváciou na hospodárskom výsledku tak, ako sme tieto parametre nastavili už v minulosti. 

XII.	OBLASŤ VÝSKUMU A VÝVOJA

Spoločnosť nemá v predmete činnosti výskum a vývoj a ani o ňom neúčtuje.

XIII.	ORGANIZAČNÁ ZLOŽKA

Spoločnosť nemá žiadnu organizačnú zložku v tuzemsku, ani v zahraničí.

XIV.	ÚČTOVNÁ ZÁVIERKA

     XV.     	AUDÍTORSKÁ SPRÁVA	

                                                                                  Ing. Richard Závodský
								            konateľ